- मुक्तसर, पंजाब के सागर खत्री कहते हैं कि उन्होंने ‘क्रिस्टल लॉज’ को इसलिये तीन दिन में पढ़कर खत्म किया क्योंकि उन्हें लगा जैसे बरसों बाद किसी भूखे को उसका भोजन मिला था जिस को उसका स्वाद ले लेकर खाना अनिवार्य था । कोर्ट रूम ड्रामा के वो घोर प्रशंसक हैं इसलिये पढ़ते वक्त उन को लगा जैसे कि वो उपन्यास मैंने खास तौर से उनके लिये ही लिखा था । हर क्षण उन्हें लगा कि मुकेश माथुर जहां भी गया, उसके साथ वो भी थे । माथुर - बड़े आनन्द साहब टकराव तो उन्हें जैसे किसी और ही दुनिया में ले गया । मकतूल राजपुरिया बतौर जिन्दा किरदार कहीं नहीं था, फिर भी वो उन्हें सारे उपन्यास पर छाया लगा ।